|  |
| --- |
| 15. april 2015J.nr.  15-0247969SkatteministerietNicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
|  Til høringsparterne   |
| **Høring over EU-forslag til ophævelse af rentebeskatningsdirektivet** |

Kommissionen fremsatte den 18. marts 2015 den danske sprogversion af et forslag til Rådets direktiv om ophævelse af Rådets direktiv 2003/48/EF.

Forslaget går ud på at ophæve rentebeskatningsdirektivet. Forslaget skal ses på baggrund af, at dette direktiv efter vedtagelsen af Rådets direktiv 2014/107/EU om ændring af direktivet om administrativt samarbejde på beskatningsområdet alene vil have en marginal betydning.

Den foreslåede ophævelse af rentebeskatningsdirektivet er samordnet tidsmæssigt med anvendelsen af den ovennævnte ændring direktiv om administrativt samarbejde på beskatningsområdet. Dette indebærer, at rentebeskatningsdirektivet ophæves pr. 1. januar 2016. Reglerne om indberetning og udveksling af oplysninger mellem medlemslandene finder dog fortsat anvendelse, indtil oplysningerne vedrørende 2015 er indberettet og udvekslet.

For Østrigs vedkommende vil rentebeskatningsdirektivet fortsat gælde i 2016 for visse konti. Dette indebærer for de øvrige medlemslande, at direktivets regler om lempelse for østrigsk kildeskat og medlemslandenes udstedelse af attester til personer, der er hjemmehørende i de pågældende lande, fortsat vil skulle finde anvendelse, så længe dette kan være aktuelt i forhold til Østrigs fortsatte anvendelse af direktivet i 2016.

Som det fremgår af direktivforslaget, er der ikke udarbejdet nogen konsekvensanalyse.

Skatteministeriet skal venligst anmode om eventuelle bemærkninger senest den søndag den 17. maj 2015. Høringssvar bedes sendt til juraogsamfundsoekonomi@skm.dk.

Eventuelle spørgsmål kan rettes til:

Andreas Bo Larsen tlf.: 72 37 03 63 eller mail: abl@skm.dk

Med venlig hilsen

Andreas Bo Larsen